wickkiey/tamil-wikipedia-chunked huggingface dataset:
# மிர்-675 குறு ஆர்.என்.ஏ முன்னோடிக் குடும்பம்

## செல் பிரிதலைத் தடுத்தல்

மிர்-675-இன் அதிவெளிபாடு, கரு நிலை மற்றும் கருசூழ் படல குருத்தணுக்களின் பெருக்கத்தினைக் குறைக்கிறது. இது பிறப்பதற்கு முன் நஞ்சுக்கொடி வளர்ச்சியைக் கட்டுப்படுத்தும் பொறுப்பிலுள்ள, பெரிய, மரபணுக்களுக்கிடையே குறியீடற்ற ஆர்.என்.ஏ "எச்.19"-இன் முதல் பயனறியா மரபணுக்கோர்வையில் (exon) உட்பொதிக்கப்பட்டிருப்பது கண்டறியப்பட்டது. "எச்.19" இல்லாத நஞ்சுக்கொடிகளில் மிர்-675 இன் இலக்குகள் அதிகமாக உள்ளது; இதில் இன்சுலின் போன்ற வளர்ச்சி காரணி 1 ஏற்பியும் (IGF1R) அடங்கும். இதனால் மிர்-675 இல்லாத தொப்புள்கொடி தொடர்ந்து வளர்கிறது."எச்.19" இலிருந்து கட்டுப்படுத்தப்பட்ட மிர்-675 -இன் வெளியீட்டினால், உயிரணு இறுக்க- அல்லது புற்றுநோய் உருவாக்க- சமிக்ஞைகளினால் ஏற்படும் செல் பெருக்கத்தை விரைவாகத் தடுக்கும் சாத்தியம் உள்ளது.
# மிர்-675 குறு ஆர்.என்.ஏ முன்னோடிக் குடும்பம்

## கீல்வாதம் கட்டுப்படுத்துதல்

மிர்-675, "எச்.19" உடன் ஒருங்கே கீல்வாத குருத்தெலும்புகளில் உயர்சீரமைப்பு உடையதாக கண்டறியப்பட்டுள்ளது. உண்மையில், இந்த இரண்டு ஆர்.என்.ஏக்களும் இணை-ஒழுங்குமுறையில் உள்ளது. மிர்-675-இன் அதிவெளிப்பாட்டினால் சாதாரண திசுவுடன் ஒப்பிடும்போது மாற்றப்பட்ட வெளிப்பாடு அளவுகள் மூலம் கீல்வாதம் தொடர்புடைய (COL2A1) மரபணு உயர்சீரமைப்பு அடைகிறது. மிர்-675, இதுவரை அறியப்படாத இலக்கு மூலக்கூறு வழியாக இணைப்புதிசு வெண்புரதம் இரண்டாம் வகையின் (Collagen type II) அளவை மாற்றியமைக்ககூடும் என்று முன்மொழியப்பட்டுள்ளது. மேலும் இந்த குறு ஆர்என்ஏ, கீல்வாதத்தில் உள்ள வளர்சிதை மாற்ற சமநிலையைக் கண்டறியும் சுட்டியாகும் சாத்தியமும் உள்ளது.
# மிர்-675 குறு ஆர்.என்.ஏ முன்னோடிக் குடும்பம்

## மேலும்பார்க்க

- குறு ஆர்.என்.ஏ
# செய்ரோபேஜியா கண்டலபரம்

**செய்ரோபேஜியா கேண்டலபரம்** (தாவர வகைப்பாட்டியல்: *Ceropegia candelabrum*) அல்லது **பெருங்கொடி** என்னும் இத்தாவரம் அஸ்க்லெபியாடோய்டே என்ற துணைக் குடும்பத்தைச் சேர்ந்தது. இத்தாவரத்தின் மஞ்சரிகளின் அடர்பச்சையுடன் மஞ்சள் கலந்த சிவப்பு நிற கோடுகள் போன்ற தோற்றம் மெழுகுவர்த்தி போன்று காணப்படுவதால் லத்தீன் மொழியில் கேண்டலப்ரம் என்று பெயர் பெறப்பட்டது.
# செய்ரோபேஜியா கண்டலபரம்

## தாவர பண்புகள்

*செய்ரோபேஜியா கேண்டலபரம்* வற்றாத, சதைப்பற்றுள்ள, உருண்டையான கிழங்கினைக் கொண்ட இரட்டைச் செடியாகும். வலுவான, வெற்றுத் தளிர்கள் 3 முதல் 4 மிமீ விட்டம் கொண்டவையாகவும் இலைகள் சதைப்பற்று கொண்டு தடித்தும் இருக்கும். சற்றே சதைப்பற்று குறைந்த இலைகள் கத்தி போன்று நேரியல் தோற்றத்தில், நீள்வட்டத்தில் இருந்து வட்டமான முனை கொண்டு கூர்மையாக காணப்படும். அவை 2 முதல் 7 செமீ நீளமும் 0.8 முதல் 3.5 செமீ அகலமும் கொண்டவையாகும்.  
இவை இந்தியாவிலும், இலங்கையிலும், [[வியட்னாம்|வியட்னாமிலும் காணப்படுகிறது. இச்செடி ஆகஸ்டு முதல் ஜனவரி வரை பூத்து, செப்டம்பர் முதல் ஜனவரி மாதங்களில் காய்க்கும் தன்மையுடையதாகும்.  
இத்தாவரம் இதன் தோற்றப்பகுதிகளில் அருகி வருவதால், செயற்கையாக உலகின் பிற பகுதிகளில் பரப்ப பல திட்டங்கள் நடைமுறையில் உள்ளது.
# காட்டு பச்சையம்மன் கோவில்

**காட்டு பச்சையம்மன் கோவில்** செஞ்சி அருகே உள்ள மேலச்சேரி காட்டில் அமைந்துள்ளது. இது மேலச்சசெறி கிராமத்தில் இருந்து மூன்று கிலோமீட்டர் தொலைவில் காட்டுப் பகுதியில் அமைந்துள்ளது. இந்தப் பச்சையம்மன் கோவில் பெரும்பாலான குடும்பங்களுக்கு குல தெய்வமாக விளங்குகிறது. தேடிவரும் பக்தர்களின் வேண்டுதல் நிறைவேற்றப்படுவதாக நம்புகிறார்கள். இக்கோவில் வளாகத்தில் ஆடு கோழிகளை பலியிட்டு தங்களது வேண்டுதல் நிறைவேற்றபட வேண்டிக்கொள்கிறார்கள்.
# பள்ளி மேலாண்மைக் குழு

**பள்ளி மேலாண்மைக் குழு** என்பது இந்தியாவில் அனைத்து மாநிலங்களிலும் உள்ள பள்ளிகளில், பள்ளியின் செயல்பாடுகளை மேலாண்மை செய்வதற்காக கட்டாய கல்வி உரிமைச்சட்டம் 2009-இன்படி ஏற்படுத்தப்பட்ட குழு ஆகும்.
# பள்ளி மேலாண்மைக் குழு

## நோக்கங்கள்

- பள்ளியின் வளர்ச்சியில் பள்ளியின் தரம், ஆசிரியர்களின் வருகை, கற்பித்தல், தேவையான அடிப்படை வசதிகள் உள்ளிட்டவற்றை பார்த்து, அறிந்து அவற்றை நிறைவேற்றுவதில் கவனம் செலுத்துதல்,
- பள்ளி மாணவர்களுக்கு வழங்கப்படும் சத்துணவு, சீருடை, பாட நூல் உள்ளிட்ட அரசின் திட்டங்களை நிறைவேற்றுவதை உறுதி செய்து, சமுதாயத்துக்கும் பள்ளிக்கும் தொடர்பு ஊடகமாக இருத்தல்,
- அனைத்துப் பள்ளி வயது குழந்தைகளையும் (6 முதல், 14 வயது) பள்ளியில் சேர்ப்பது அத்தோடு அவர்கள் தொடர்ந்து பள்ளிக்கு வருவதை உறுதிசெய்வது,
- மாற்றுத்திறனாளிகள், குறைபாடுள்ள குழந்தைகளைக் கண்டறிந்து அவர்கள் கல்வியைத் தொடரும் வகையிலான வசதிகள் மற்றும் பள்ளியில் அடிப்படை வசதிகளை ஏற்படுத்துதல் மற்றும் மேம்படுத்துதல்,
- மாணவர்களின் கல்வி தரத்தை உயர்த்துதல் மற்றும்
- இலவச கட்டாய கல்வி உரிமை சட்டத்தில் கூறப்பட்டுள்ளவற்றை நடைமுறைப்படுத்துதல் ஆகியவை இக்குழுவின் நோக்கங்களாகும்.  
இக்குழுவின் தலைவராகப் பள்ளியில் பயிலும் ஏதேனும் ஒரு குழந்தையின் பெற்றோர் இருப்பார்கள். இதில், பெற்றோர், ஆசிரியர், உள்ளாட்சி பிரதிநிதிகள் என மொத்தம் 20 உறுப்பினர்கள் இருப்பார்கள். மொத்தமுள்ள உறுப்பினர்களில் பாதிக்கும்(50%) குறையாத எண்ணிக்கையில் பெண்கள் உறுப்பினர்களாக இருக்க வேண்டும். இக்குழு அனைவருக்கும் கல்வித் திட்டம் மூலம் நடைமுறைப்படுத்தப்பட்டுக் கண்கானிக்கப்படுகிறது..
# பள்ளி மேலாண்மைக் குழு

## பள்ளி மேலாண்மைக் குழு உருவாக்கம் மற்றும் விதிமுறைகள்

பள்ளி மேலாண்மைக் குழு உருவாக்கத்தில் பின்வரும் விதிமுறைகளின் கீழ் அமைக்கப்பட்டுள்ளது..
- ஒவ்வொரு பள்ளியிலும் கட்டாயம் பள்ளி மேலாண்மைக் குழுவினை ஏற்படுத்துதல்.
- பெற்றோர், ஆசிரியர், உள்ளாட்சி பிரதிநிதிகள் கொண்ட 24 நபர்களை உறுப்பினர்களாகக் கொண்டதாகப் பள்ளி மேலாண்மைக் குழு உருவாக்கப்பட வேண்டும்.
- இதில் 75 சதவீதம் பெற்றோர்களாக இருக்க வேண்டும்.
- மீதமுள்ள 25 சதவீதத்தினரில்
:மூன்றில் ஒரு பங்கு மக்கள் பிரதிநிதிகள் (உள்ளாட்சி அமைப்பின் ஒப்புதலுடன்)
:மூன்றில் ஒரு பங்கு தொடர்புடைய பள்ளியின் ஆசிரியர் (பள்ளியின் பணியாற்றும் ஆசிரியர்களின் முடிவின்படி)
:மூன்றில் ஒரு பங்கு உள்ளூரைச் சேர்ந்த கல்வியாளர்கள் (பெற்றோர்களின் ஒப்புதலுடன்) இடம்பெற வேண்டும்.
- பள்ளி மேலாண்மைக் குழுவின் தலைவர் மற்றும் துணைத் தலைவர் குழுவிலுள்ள மற்ற பெற்றோர்களால் தேர்ந்தெடுக்க வேண்டும். பள்ளியின் தலைமை ஆசிரியர் குழுவின் ஒருங்கிணைப்பாளராகச் செயல்படுவார். தலைமை ஆசிரியர் இல்லாத பட்சத்தில் பள்ளியின் மூத்த ஆசிரியர் ஒருங்கிணைப்பாளராகச் செயல்பட வேண்டும்.
- ஓர் ஊராட்சியில் இரண்டு அதற்கு மேற்பட்ட பள்ளிகள் இருப்பின் ஒரு பள்ளியில் ஊராட்சி மன்றத் தலைவரும் பள்ளி மேலாண்மைக் குழுவில் உறுப்பினராகவும் மற்ற பள்ளிகளில் சம்மந்தப்பட்ட பள்ளிகள் அமைந்திருக்கும் வார்டு உறுப்பினர்கள் பள்ளி மேலாண்மைக் குழுவில் உறுப்பினராகவும் இணைக்கப்பட வேண்டும்
- பள்ளி மேலாண்மைக் குழு குறைந்தபட்சம் மாதத்தில் ஒரு நாளாவது கூட்டப்பட வேண்டும். இதற்கெனத் தனி பதிவேடுகள், தீர்மானங்கள் அடங்கிய பதிவேடுகள் பராமரிக்கப்படவேண்டும். .
- இக்குழுவில் 50 சதவீதத்திற்குக் குறையாமல் பெண்கள் இருக்க வேண்டும்.
- சமூகத்தில் பின்தங்கிய பிரிவைச் சேர்ந்த பெற்றோர்களுக்குக் குறிப்பிடத்தக்க முக்கியத்துவம் இக்குழுவில் கொடுக்கப்பட வேண்டும்.
- இந்த குழுவின் பதவிக்காலம் இரண்டு வருடங்களாகும். அதன் பின்பு குழு மாற்றியமைக்கப்பட வேண்டும்.
# சாஜிடேரியா லடிஃபோலியோ

**இந்திய உருளைக்கிழங்கு** அல்லது **வாபாடோ** (*Sagittaria latifolia*) என்றும் அழைக்கப்படும் தாவரம் நஞ்சை நிலப்பகுதிகளில் காணப்படுகிறது. இத்தாவரம் உண்ணத் தகுந்த கிழங்குகளை தோற்றுவிக்கிறது. இவற்றை அமெரிக்க பூர்விக மக்கள் சேகரித்து உணவாக உட்கொள்கிறார்கள். இது தற்போதைய நிலையில் அழிந்து வரும் இனம் உள்ளது. இறுதியாக ஜூலை 1979ல் பதிவு செய்யப்பட்டுள்ளது. பல்லாண்டு சிறு தாவரம். 35 செ.மீ. உயரம் வரை வளரும். நீண்ட இலைகள், வட்ட வடிவ குறுக்கு வெட்டுத் தோற்றம், இலைகள் நீரில் மூழ்கிய நிலையில் இருக்கும். புதிய இலைகள் தட்டையாக நீள்முட்டை வடிவில் அகலமாக இருக்கும். இத்தாவரம் ஹென்டர்சன் மற்றும் பன்கோம்டா பகுதிகள் (வட கரோலினா மாகாணம்), கிரீன்விலி மற்றும் தெற்கு கரோலினாவின் லாரன்ஸ் பகுதிகளில் மட்டுமே காணப்படுகிறது. நீர்க்கசிவு உள்ள பகுதிகளிலும் இத்தாவரம் வளர்கிறது. மணற்பாங்கான மண் மற்றும் நிழலான பகுதிகள் இதற்கு உகந்தவையாகும்.
# மிர்-885 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் மிர் -885 நுண்ணிய ஆர் என் ஏ என்பது குட்டையான ஆர் என் ஏ ஆம். பல்வேறு எயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது
# மிர்-885 நுண்ணிய ஆர் என் ஏ முன்னோடி குடும்பம்

## மிர்-885-5பிவின்நரம்புமுகைப்புற்று

நுண் ஆர் என் ஏ வின் மிர்-885-5p வடிவம் நரம்புமுகைப்புற்றில் கலச் சுழற்சி வளர்ச்சியிலும் கல வாழ்விலும் தலையிட்டு புற்று அடைப்பானாகச் செயல்படுகிறது. இது 3p25.3, குறுமவகப் பகுதியில் அடிக்கடி முதன்மையான நரம்புமுகைப்புற்றில் இருந்து நீக்கப்படுகிறது, இதன் வெளிப்பாடு p53|p53 புரதத் திரள்விலும் தடவழி செயல்முனைப்பாக்கத்திலும் விளைகிறது.பல மரபணுக்களின் மாற்றியமைக்கப்பட்ட வெளிப்பாடு நுண் -885-5 பியுடன் காணப்படுகின்றன, இதில் CDK2, MCM5 மரபணுக்கள், குறியாக்கச் சுழற்சி சார்ந்த கைனேஸ் 2, மினி-குறுமவகப் பேணல் புரதம் MCM5, பல p53 இலக்கு மரபன்கள் ஆகியன உள்ளன.
# மிர்-885 நுண்ணிய ஆர் என் ஏ முன்னோடி குடும்பம்

## உயிரியல் தாக்கம்

### மருத்துவஉயிரியல்குறிப்பான்

நுண் ஆர் என் ஏக்களைச் சுற்றவிடுதல் நோய்நிலைமைகளை அறியும் உறுதியான வாய்ப்பாக உருவாகியுள்ளது. அவை நோயறியும் உயிரியல் குறிப்பான்களாகச் செயல்படுகின்றன, மிர்-885-5p கல்லீரல் நோயறியவல்ல உயிரியல் குறிப்பானாக அமைகிறது. கல்லீரல் நோய்களில் குருதி ஊனீரில் நுண் ஆர் என் ஏ வின் இவ்வகையைக் கணிசமாகக் கூட்டி, அந்த ஊனீர் ஆர் என் ஏ க்கள் நோயுணர்த்தும் விளைவுமிக்க உயிரியல் குறிப்பான்களாகச் செயல்படுவதை ஆய்வாளர்கள் அறிந்துள்ளனர்.இந்தத் தனித்த நுண் ஆர் என் ஏ க்களை மருத்துவ ஆய்வில் பயன்படுத்தி, பெருங்குட மலக்குடல் புற்றுகளில்(CRC) உள்ள தொலைநிலை புற்றாக்கத்தை முன்கணித்து அறியலாம். முதன்மை பெருங்குடல் மலக்குடல் புற்றுகளில் அமையும் புற்றரியும் குறிப்பிட்ட நுண் ஆர் என் ஏ க்களின் வெளிப்பாட்டு பாணிகளை நேரடியாக ஒப்பிட்டு, கல்லிரல் புற்றாக்க நிகழ்வோடு இணைதுப் பார்த்து இவை புர்ரக்கத் தனிநிலைகளைச் சுட்டும் உயிரியல் குரிப்பான்களாகச் செயல்பட வாய்ப்புள்ளனவா என அறியலாம்..
# மிர்-885 நுண்ணிய ஆர் என் ஏ முன்னோடி குடும்பம்

## உயிரியல் தாக்கம்

### புற்றுநோய்

பெருங்குடல் புற்றுநோய் சிகிச்சையை முன்னேற்றுவதற்கான ஒரு பயனுள்ள சிகிச்சை முறையை கண்டுபிடிப்பதில் மிர் -885-3p ஒரு பங்கு வகிக்கிறது. BMPR1A ஐ இலக்காகக் கொண்ட ஒரு கட்டி குழலகப் புற்றாக்கத்தில் காணப்படுகிறது. மிர் -885-3p புற்றாக்க
முன்மரபுக் காரணியை ஒழுங்குபடுத்துகிறது. எனவே, நுண் ஆர் என் ஏ வை இலக்காக கொண்டு திறமையான சிகிச்சையைச் செய்யலாம் என்பது தெளிவாகியுள்ளது.
# சேமிப்பின்மை

**சேமிப்பின்மை** (*Dissaving*) என்பது எதிர்மறைச் சேமிப்பாகும். செலவழிக்கும் வருவாயை விட செலவினம் அதிகமாக இருந்தால், சேமிப்பின்மை ஏற்படுகிறது. இந்தச் செலவானது, சேமிப்புக் கணக்கில் ஏற்கனவே சேமிக்கப்பட்டிருக்கும் பணத்தின் மூலமாகவோ அல்லது கடன் வாங்கியோ செலவழிக்கப்படுகின்றது.  
ஓய்வுக் காலத்தில் இவ்வகையான சேமிப்பின்மை தொடங்குகிறது, பரவலாக அந்த சமயத்தில் மக்கள் தங்களது வாழ்நாளில் சேமித்து வைத்திருக்கும் தொகையில் இருந்து பணத்தைச் செலவழிக்கத் தொடங்கும்போது சேமிப்பின்மை ஏற்படுகின்றது. எதிர்பாராத ஆபத்து நிகழ்வுகள், அதிக விலையுள்ள பொருட்களை வாங்குதல், பெரிய நிகழ்வுகளை நடத்துதல் ஆகியன இன்ன பிற காரணங்களாகும்.
# சேமிப்பின்மை

## சேமிப்பதற்கான காரணங்கள்

சேமிப்பு என்பது ஒரு வருமானப் பங்களிப்பாளர் வருமானத்தின் ஒரு குறிப்பிட்ட தொகையை தனியாக, அதாவது சேமிப்பிற்காகத் தக்க வைத்து ஒரு குவிப்புத் தொகையை உருவாக்குவதாகும்.
மக்கள் பொதுவாக சில காரணங்களுக்காக பணத்தை சேமிக்கிறார்கள்:
1. அவசரநிலைகள் என்பது ஒரு நபரின் வாழ்க்கையில் நிகழக்கூடிய எதிர்பாராத நிகழ்வுகளாகும், அது திருப்திகரமாக/தீர்வதற்கு ஒரு குறிப்பிட்ட அளவு பணம் தேவைப்படலாம் (உடல்நல அவசரநிலை, சில உபகரணங்களில் எதிர்பாராத சேதம் போன்றவை...). இதுபோன்ற தருணங்களில், நிதிப் பாதுகாப்பைக் கொண்டிருப்பது கடன் வாங்கும் அல்லது கடன் வாங்குவதற்கான வாய்ப்புகளைக் குறைக்க உதவும்.
2. குழந்தைகள் கல்வி என்பது ஒரு குடும்பத்தின் எதிர்காலத்திற்கான மிக முக்கியமான தேர்வுகளில் ஒன்றாகும், எனவே பெற்றோர்கள் பொதுவாக தங்கள் குழந்தைகளின் கல்வியைப் பற்றி கவலைப்படுகிறார்கள் மற்றும் அதிகரித்து வரும் கல்விக் கட்டணங்களுக்காக எப்போதும் பணத்தைச் சேமிக்கத் தயாராக இருக்கிறார்கள்.
3. மகிழுந்துகள், வீடுகள் அல்லது உபகரணங்கள் போன்ற பெரிய கொள்முதல்கள், சில சமயங்களில் மாதாந்திர சம்பளத்தில் 1.5 மடங்கு அதிகமாக இருக்கும் என்பதால், சேமிக்கப்பட்ட தொகை இல்லாமல் எளிதாக வாங்க இயலாது. அதிக விலைமதிப்புள்ள பொருள்களை வாங்குவது, வாங்குபவரின் திருப்தியை தனிநபரின் விருப்பத்தைப் பொறுத்து நிறைவு செய்கிறது, இது மேம்பட்ட நல்வாழ்வு நிலைமைக்கு வழிவகுக்கும்.
4. செல்வத்தைக் குவிப்பது அல்லது ரொக்க இருப்புகளை அதிகரிப்பது, முதலீட்டாளர் தனது சேமிப்புக் கணக்கில் குறிப்பிட்ட வட்டி விகிதத்தைப் பெறும் வங்கியில் சிறிது பணத்தை முதலீடு செய்ய உதவுகிறது.
ஒரு நபர் தினசரி செலவினங்களுக்குக் கூடுதலாக, இவ்வாறான நோக்கங்களுக்காக ஒரு குறிப்பிட்ட தொகையை செலவழிக்கத் தொடங்கியவுடன், இங்கே சேமிப்பின்மை செயல்முறை தொடங்குகிறது.
# சேமிப்பின்மை

## ஏன் மக்கள் சேமிப்பின்மை பழக்கத்திற்கு மாறுகின்றனர்?

மக்கள் சேமிப்பைப் புறக்கணிக்க பல காரணங்கள் உள்ளன. முதலாவதாக, ஒருவர் ஓய்வுக்குப் பிறகு அதைச் செலவழிப்பதற்காகச் சேமித்துக் கொள்கிறார். இந்த வகையில் பிரித்தறிந்து வேண்டுமென்ற விருப்பத்துடனும் மற்றும் தன்னார்வத்துடனும் அவர்களின் சேமிப்பில் பணம் சேர்க்க, எவ்வளவு சேமிக்க வேண்டும் எவ்வளவு தவிர்க்க வேண்டும் என்று திட்டமிட வேண்டும். மற்றொரு காரணம், ஒரு நபர் இயல்பான வாழ்க்கையிலிருந்து திடீரென ஒரு எதிர்பாரா அனுபவத்தைச் சந்திக்க நேரும்பொழுது (எ.கா. திடீர் வேலையின்மை அல்லது மருத்துவ அவசரநிலை மற்றும் அவர்கள் சம்பாதிப்பதை விட அதிகமாக செலவழிக்க வேண்டிய கட்டாயம்) இந்த திட்டமிடல் இயலாததாகிறது. இவ்வாறான சூழல்கள் ஏற்படும் போது இந்த நபர்கள் தனது சுய சேமிப்பிலிருந்து பணத்தைச் செலவழிக்கத் தொடங்குகிறார்கள் அல்லது தங்களது செலவுகளை எதிர்நோக்க பணத்தினைக் கடனாகப் பெறுகிறார்கள். மூன்றாவது காரணமானது தனது வாழ்வினைப் பற்றியும் அதன் வழியினைப் பற்றியும் முன்கூட்டிய தீர்மானமேதும் இல்லாமலிருப்பதாகும். இவ்வகையான மக்கள் தங்களது தேவைகளுக்காக கடனைப் பெற்று செலவழிக்கத் தொடங்குகிறார்கள் மேலும், தாங்கள் திவாலாகும் நிலைக்கு இழுத்துச் செல்லப்பட்டதை அறிந்து அதிர்ச்சி அடைகிறார்கள்.  
விரைவாக சேமிப்பின்மை தொடங்குவதற்கான கடனுக்கான கோரிக்கையையும் நாம் ஒருங்கிணைக்கலாம். உண்மையில், ஒரு பொருளைப் பெறுவதற்கு நுகர்வோர் கடனைப் பெற்ற ஒரு குடும்பம், கடனையும் அதன் எதிர்கால வருமானத்தின் மீதான வட்டியையும் திருப்பிச் செலுத்த உறுதியளிக்கிறது, இது அதன் எதிர்கால சேமிப்பைக் குறைக்கிறது.  
1930 களின் மந்தநிலையின் போது சாதாரண வருமானம் மற்றும் செலவு முறைகளைக் கொண்ட குடும்பங்களுக்கு பற்றாக்குறைகளுக்கு ஒரு பொதுவான பிரதிபலிப்பாக சேமிப்பின்மை அறியப்பட்டது.
உயர் நிலையில், கூட்டு மட்டத்தில் இந்த நிகழ்வு மிகவும் அரிதானது என்றாலும், தனிப்பட்ட அளவில் இது மிகவும் பொதுவானது என்பதால், சேமிப்பின் நோக்கம் ஒரு நாள் நுகர்வோர் வாங்குவதற்குப் பயன்படுத்தப்படுகிறது. கூட்டு மட்டத்தில் சேமிப்பைக் கைவிடுதல் என்பது ஒரு நாட்டின் பொருளாதாரத்திற்கு மோசமானதாக இருக்கும், ஏனெனில் அது நிதித்திட்டமிடலுக்காகப் பயன்படுத்தப்படுகிறது. பூஜ்ஜிய சேமிப்பு நடைமுறையில் புதிய முதலீடுகளுக்கு நிதியளிப்பதையும், அதனால் சாத்தியமான வளர்ச்சியையும் தடுக்கும். கூட்டு மட்டத்தில் பணிநீக்கங்கள் இன்னும் முக்கியமான விளைவுகளை ஏற்படுத்தும், ஏனெனில் நிலுவையில் உள்ள முதலீடுகளின் குறைவு நிதிப் பத்திரங்களின் (பங்குகள் மற்றும் பத்திரங்கள்) மேற்கோள்களில் வீழ்ச்சியை ஏற்படுத்தும். மேலும், பணப்புழக்க நெருக்கடியைத் தொடர்ந்து வங்கிகள் மற்றும் சேமிப்புகளை சேகரிக்கும் அமைப்புகளை திவாலாக்கும் அபாயத்தை ஏற்படுத்தும். புதிய தேவையைப் பூர்த்தி செய்ய நுகர்வோர் பொருட்களின் உற்பத்தி போதுமானதாக இல்லாவிட்டால், நுகர்வுக்கு பாரிய அளவில் குறைப்பு பணவீக்க அபாயங்களுக்கு வழிவகுக்கும்.
# கட்டாய நடுவர் தீர்ப்பாயம்

**கட்டாய நடுவர் தீர்ப்பாயம்** (compulsory arbitration) என்பது தொழிலாளர்களின் பிரச்சினையினைத் தீர்க்கும் தீர்ப்பாயம் ஆகும்.சட்டங்களின் மூலம் தொழிலாளர் மற்றும் மேலாண்மை ஆகிய இரு தரப்பினரையும் சிக்கலைத் தீர்க்க கட்டாயப்படுத்துகிறது. வேலை நிறுத்தத்தின் சாத்தியக்கூறுகள் பொது நலனை கடுமையாக பாதிக்கும் போது இந்த சட்டங்கள் பெரும்பாலும் பொருந்துகிறது. வழக்கமான பொதுக் கூட்டு பேரம் பேசும் முறை மூலம் இரு தரப்பினரும் உடன்பாட்டை எட்டத் தவறினால், சில தொழிலாளர் ஒப்பந்தங்கள் கட்டாய நடுவர் மன்றத்தின் மூலம் சிக்கல் தீர்ப்பதற்கான விதிகளை உருவாக்குகின்றன.
# கட்டாய நடுவர் தீர்ப்பாயம்

## ஆத்திரேலியாவில்

ஆத்திரேலிய சமரசம் மற்றும் நடுவர் சட்டம் 1904 , பொதுநலவாய சமரசம் மற்றும் நடுவர் நீதிமன்றத்தை நிறுவுவதன் மூலம் ஆத்திரேலியாவிற்கான தொழில்துறை உறவுகளில் சட்டத்தின் ஆட்சியை அறிமுகப்படுத்தியது.  
1906 முதல் ஆத்திரேலியா, மேலாண்மைக்கும் ஊழியர்களுக்கும் இடையே கட்டாய நடுவர் முறையை அமல்படுத்தி வருகிறது. இந்த சட்டப்பூர்வ நடுவர் அமைப்பு, தொழில்துறை உறவுகள் நீதிமன்றம் அல்லது ஆணையம் மற்றும் ஹார்வெஸ்டர் நீதிமன்ற வழக்கு ஆகியவை ஆத்திரேலிய தொழில்துறை உறவு முறைக்கு அடித்தளமாக உள்ளன.  
இந்த முறை 1983 ஆம் ஆண்டு முதல் திருத்தப்பட்டது. ஜான் ஹவார்ட் தலைமையிலான முன்னாள் லிபரல் கட்சி அரசாங்கம், வொர்க்சாய்ஸ் மூலம் அதை மேலும் மாற்றியமைக்க முயன்றது.
# உட்பொதிக்கப்பட்ட மதிப்பு

ஆயுள் காப்பீட்டுக் கழகத்தின் **உட்பொதி மதிப்பு** *(Embedded Value)* என்பது எதிர்காலத்துக்கான இலாபத்துடன் கூடிய நிகர சொத்து மதிப்பை தற்கால மதிப்பில் இருந்து கணக்கிடும் புள்ளி விவரமாகும். இது காப்பீட்டு நிறுவனங்கள் நடப்பிசைவு அறிவியல் துறைவழி கொணர்ந்த ஓர் எதிர்கால கற்பிதமதிப்பாகும்.
# உட்பொதிக்கப்பட்ட மதிப்பு

## பின்னணி

ஆயுள் காப்பீட்டு உறுதிப்பத்திரங்கள் நீண்ட கால ஒப்பந்தங்களாக உள்ளன. இதில் பாலிசிதாரர் தன்னுடைய வாய்ப்புள்ள எதிர்கால நிகழ்வு ஒன்றை ஈடுகட்ட மாதந்தோறும் அல்லது குறிப்பிட்ட கால இடைவெளியில் தவணை செலுத்துகிறார்.  
காப்பீட்டாளாருக்கான எதிர்கால வருமானம், காப்பீட்டு வாடிக்கையாளர்கள் செலுத்தும் தவணைகளின் அடிப்படையில் கிடைக்கிறது. எதிர்காலத்தில் காப்பீட்டு வாடிக்கையாளர்களுக்கு வழங்கப்படும் முதிர்வுத் தொகை, பல்வேறு எதிர்கால செலவினங்களைக் கருத்தில் கொண்டு ஈடுசெய்யப்படுகிறது. எதிர்கால இலாபம், நடப்பு வருமானத்துக்கும் தேக்க ஒதுக்கீடுக்களில் இருந்து விடுவிக்கப்படும் தொகைக்கும் உள்ள வேறுபாடாகும்.  
நிகர சொத்து மதிப்பு என்பது காப்பீட்டு நிறுவனத்தின் மொத்த சொத்துக்களுக்கும் பொறுப்புகளுக்கும் இடையே உள்ள வேறுபாடு ஆகும்.  
நிறுவனங்களுக்கு நிகர சொத்து மதிப்பு பொதுவாக புத்தக மதிப்பிலிருந்து கணக்கிடப்படுகிறது. உட்பொதி மதிப்பு நோக்கங்களுக்காக, நிகர சொத்து மதிப்புகள் சந்தை மதிப்புகளுக்குச் சரி செய்யப்பட வேண்டும். மேலும் இந்த நிகர சொத்து மதிப்பு, தேக்கச் சொத்துகளின் இயல்புப்படி அமைய, தள்ளுபடிக்கு உள்ளாகலாம். [அத்தகைய தேக்கச் சொத்துகளுக்கு எடுத்துகாட்டுகளாக, இலாப நிதிக்குள்ளேயே அடங்கும் சொத்துக்கள் அமையும்.]
# உட்பொதிக்கப்பட்ட மதிப்பு

## காப்பீட்டாளர் மதிப்பு

நிகர சொத்துக்களின் சந்தை மதிப்பிற்கு [அதாவது கடந்தகால ஈட்ட இலாபங்களுக்கு] நிலவும் வணிகத்தின் இன்றைய மதிப்பைச் [அதாவது எதிர்கால இலாபங்களைச்] சேர்த்து உட்பொதிக்கப்பட்ட மதிப்பை அளவிடலாம்.  
இது காப்பீட்டு மதிப்பின் ஒரு பழமை அளவாகும். இது ஏற்கனவே உள்ள உறுதிப்பத்திரங்களிலிருந்து வருங்கால இலாபங்களை மட்டுமே கருதுகிறது. அதனால் காப்பீட்டுதாரர் எதிர்காலத்தில் புதிய உறுதிப்பத்திரங்களை விற்கக்கூடும் என்ற சாத்தியத்தை புறக்கணிக்ககிறது. இது நல்லெண்ணத்தையும் ஒதுக்கி வைக்கிறது. இதன் விளைவாக காப்பிட்டாளர் அதன் உட்பொதி மதிப்பை விட கூடுதலான மதிப்புள்ளவராகவே இருக்கிறார்.
# உட்பொதிக்கப்பட்ட மதிப்பு

## வாய்பாடு

உட்பொதி மதிப்பு பின்வருமாறு கணக்கிடப்படுகிறது.:
: **EV = PVFP + ANAV**  
: V=உட்பொதி மதிப்பு; PVFP= எதிர்கால இலாபங்களின் தற்போதைய மதிப்பு; ANAV= சரிசெய்யப்பட்ட நிகர சொத்து மதிப்பு.
# உட்பொதிக்கப்பட்ட மதிப்பு

## மேம்பாடுகள்

ஐரோப்பிய உட்பொதி மதிப்பு, EEV என்பது CFO அரங்கத்தில் அமைக்கப்பட்ட EV மதிப்பின் ஒருவகை மாறுபாடே ஆகும். இது அதிக அளவு வெளிப்படைத்தன்மையும் ஒப்பிடுதன்மையும் உள்ள முறையில் அளவுருக்களைத் தேர்ந்தெடுத்து கணிப்புகளை மேற்கொள்வதற்கான முறையான வழிமுறைகளை தருகிறது.  
சந்தை சார்ந்த உட்பொதி மதிப்பு என்பது மிகவும் பொதுவான முறையாகும். இதற்கு EEV மதிப்பு ஒரு சிறந்த எடுத்துகாட்டு.
# வட்டார வள மையம்

**வட்டார வள மையம்** (BRC- *Block Resource Centre*) என்பது இந்தியாவில் அனைவருக்கும் கல்வித் திட்டத்தை நடைமுறைப்படுத்தவும் கல்விச்செயல்பாடுகளை வட்டார அளவில் ஒருங்கிணைக்கவும், வட்டார எல்லைக்குட்பட்ட ஆசிரியர்களுக்குப் பணியிடைப் பயிற்சியை அளிக்கவும் கல்வி தொடர்பான புள்ளி விவரங்களைச் சேகரிக்கவும் அனைத்து மாநிலங்களிலும் ஒன்றிய அளவில் ஏற்படுத்தப்பட்ட மையம் ஆகும். இந்த மையம் மாவட்ட ஆசிரியர் கல்வி மற்றும் பயிற்சி நிறுவனம், இந்தியா மற்றும் கல்லூரிகள் உள்ளிட்ட பிற கல்வி அமைப்புகளுடன் இணைந்து பள்ளி மற்றும் கல்வித் தரத்தை உயர்த்தும் நோக்கில் செயலாற்றி வருகின்றன.
# வட்டார வள மையம்

## செயல்பாடுகள்

வட்டார வளமையம் பின்வரும் செயல்பாடுகளை ஒன்றிய அளவில் நடைமுறைப்படுத்துகிறது.
- கல்வித்துறையில் அறிமுகப்படுத்தப்படும் புதிய அணுகுமுறைகள் தொடர்பாக ஆசிரியர்களுக்குப் பணியிடை மற்றும் புத்தாக்கப் பயிற்சிகளை வழங்குதல்.
- பள்ளிகளை மேற்பார்வை செய்து ஆலோசனைகள் வழங்குதல்.
- அனைவருக்கும் கல்வித் திட்டச் செயல்பாடுகளை ஒன்றிய அளவில் நடைமுறைப்படுத்துதல்
- தகவல் சேகரித்தல் (சேர்க்கை- இடைநிற்றல்- பள்ளிசெல்லா குழந்தைகள் பற்றிய கணக்கெடுப்பு)மாற்றுப்பள்ளிகள், உண்டு உறைவிடப் பள்ளிகளை ஏற்படுத்த கருத்துரு அனுப்புதல்.
- பள்ளித் தொகுப்பு கருத்தாய்வு மையங்கள் (CRC-*Cluster Resource Centre*) மூலம் ஆசிரியர்களுக்கு கற்றல் கற்பித்தலில் புதிய உத்திகள் குறித்து பயிற்சி அளித்தல்.
# சோழ மன்னர்களின் மெய்கீர்த்திகள்

**மெய்க்கீர்த்தி** என்பதன் பொருள், ஒரு மன்னனின் உண்மையான புகழுக்குரிய செயல்களைக் கூறும் கல்வெட்டின் ஒரு பகுதி ஆகும். இராசராசன் முதன் முதலில் தன் ஆட்சியில் நிகழ்ந்த வரலாற்று உண்மைகளை அதிகார பூர்வமாகத் தெரிவித்து, நன்கு விளக்கும் மெய்க்கீர்த்திகளை தமிழ் அகவற்பாவில் தன் கல்வெட்டுகளில் பொறித்தான். இவருக்கு பிறகு இவர் வழிவந்த சோழர்களும் இதைப் பின்பற்றி கல்வெட்டுகளில் தங்களது மெய்க்கீர்த்திகளைப் பொறித்தனர்
# சோழ மன்னர்களின் மெய்கீர்த்திகள்

## மெய்க்கீர்த்தியின் பயன்கள்

இராசராசனைத் தொடர்ந்து வந்த சோழ மன்னர்கள் அனைவரும் தம் ஆட்சிக்கால நிகழ்வுகளையும் மெய்க்கீர்த்திகளையும் கல்வெட்டுக்களில் பொறித்தனர். இஃது ஒவ்வொரு மன்னர்களின் ஆட்சிக்காலத்தில் நடந்த நிகழ்வுகளையும், எந்தக் கல்வெட்டு எந்த மன்னனுடையது என வேறுபடுத்தி அறியவும் பெரிதும் உதவுகிறது.
# சோழ மன்னர்களின் மெய்கீர்த்திகள்

## மெய்க்கீர்த்தியின் பயன்கள்

### இராசராசனின் மெய்க்கீர்த்திகள்

சில மன்னர்கள் ஒன்றுக்கும் மேற்பட்ட மெய்கீர்த்திகள் உடையவராக இருந்தனர். இராசராசன் மூன்று வித மெய்க்கீர்த்திகளை உடையவராக இருந்தாலும்.
வரலாற்று ஆசிரியர்களால் பெரும்பாலும் அறியப்படுவது, “““திருமகள் போல””” எனத் தொடங்கும் மெய்க்கீர்த்தியே ஆகும்.  
ஸ்வஸ்தி ஸ்ரீ திருமகள் போல
பெரு நிலச் செல்வியுந்
தனக் கொளக் காந்தளுர்ச் சாலைக்
களமறுத்தருளி வேங்கை நாடும்”
வடமலை பெயர்குவை ஆயின். . . .
# சோழ மன்னர்களின் மெய்கீர்த்திகள்

## சோழர்களின் மெய்க்கீர்த்தி வகைகள்

1. ”திருமகள் போல” - முதலாம் இராசராசன்
1. ”திருமன்னி வளர” - முதலாம் இராசேந்திரன்
1. “திங்களோர; தருதன் தொங்கல்;” - இராஜாதி ராஜன்
1. “திங்களோர; பெற வளர;;” - இராஜாதி ராஜன்
1. “திருக்கொடியோடு தியாகக்கொடி” - இராஜாதி ராஜன்
1. “திருமகளது புவியெனும்” - இரண்டாம் இராசேந்திரன்
1. “திருமகள் மருவிய செங்கோல்” - இரண்டாம் இராசேந்திரன்
1. “திருவளர; திரள்புயத் திருநிலவளந்” - வீரராசேந்திரன்
1. “வீரமே துணையாக” - வீரராசேந்திரன்
1. “திங்களோர; மலர;ந்து வெகுண்டை” - அதி ராசேந்திரன்
1. “திருமன்னி விளங்கு” - முதலாம் குலோத்துங்கன்;
1. “புகழ் மாது விளங்கு” - முதலாம் குலோத்துங்கன்;
1. “புகழ் சூழ்ந்த புணரி” - முதலாம் குலோத்துங்கன்;
1. “பூமாது புணர” - விக்கிரம சோழன்
1. “பூமாலை மிடைந்து” - விக்கிரம சோழன்
1. “பூமன்னு பதுமம்” - இரண்டாம் குலோத்துங்கன்;
1. “பூமருவிய புவியேழம்” - இரண்டாம் குலோத்துங்கன்;
1. “பூமேவி வளர;” - இரண்டாம் குலோத்துங்கன்;
1. “பூமேவு திருமகள்” - இரண்டாம் குலோத்துங்கன்;
1. “பூமன்னு பாவை” - இரண்டாம் குலோத்துங்கன்;
1. “பூமன்னு பூத்த” - இரண்டாம் குலோத்துங்கன்;
1. “பூமருவிய பொழிலேழம்” - இரண்டாம் இராசராசன்
1. “பூமருவிய திருபொழிலேழம்” - இரண்டாம் இராசராசன்
1. “கடல் சூழந்த பார;மாதரும்” - இரண்டாம் இராசாதிராசன்
1. “கடல் சூழந்த பாரேழங்” - இரண்டாம் இராசாதிராசன்
1. “புயல் பெருக வளம் பெருக” - மூன்றாம் குலோத்துங்கன்
1. “புயல் வாய்த்து” - மூன்றாம் குலோத்துங்கன்
1. “சீர; மன்னி இருநான்கு திசைவிளக்கு” - மூன்றாம் இராசராசன்
1. “சீர; மன்னு மலா; மகளும்” - மூன்றாம் இராசராசன்
1. “பூமியும் திருவும்” - மூன்றாம் இராசேந்திரன்
1. “பூமருவிய திருமடந்தை” - மூன்றாம் இராசேந்திரன்
# கே. கோபால் கவுண்டர்

**கே. கோபால் கவுண்டர்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டு நடந்த சட்டமன்றத் தேர்தலில், சத்தியமங்கலம் தொகுதியிலிருந்து, சுயேச்சை வேட்பாளராகவும், பின்னர் 1962 தேர்தலில் அதே தொகுதியில் இந்திய தேசிய காங்கிரஸ் கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. ஜி. கருத்திருமன்

**பி. ஜி. கருத்திருமன்** (P. G. Karuthiruman), தமிழக அரசியல்வாதியாகவும், தமிழ்நாட்டின் சட்டமன்ற உறுப்பினராகவும் இருந்தவர். இவர் மதராஸ் மாநிலத்தின் கடைசி எதிர்க்கட்சி தலைவரும்,தமிழகத்தின் முதலாவதுஎதிர்க்கட்சி தலைவரும் ஆவார்.1952 ஆம் ஆண்டில் நம்பியூர் தொகுதியில் இருந்து இந்திய தேசிய காங்கிரசு கட்சியின் வேட்பாளராக, தமிழக சட்டசபைக்கு தேர்ந்தெடுக்கப்பட்டவர். பின்னர் 1957 தேர்தலில் கோபிச்செட்டிபாளையம் சட்டமன்றத் தொகுதியிலும், 1967 தேர்தலில் சத்தியமங்கலம் சட்டமன்றத் தொகுதியிலும் இருந்தும் தேர்ந்தெடுக்கப்பட்டார்.  
இவர் கோபிசெட்டிபாளையம் அருகே உள்ள நஞ்சை புளியம்பட்டி எனும் கிராமத்தில் பிறந்தவர். இவர் காந்தியக் கொள்கையை நடைமுறையில் பின்பற்றிய காந்தியவாதி ஆவார். புகழ் பெற்ற காமராசர் மற்றும் சி. சுப்பிரமணியம் ஆகியவர்களை எளிதில் அணுகக்கூடியவராக இருந்தவர்.  
ஒரு அரசியல் தலைவராக இருந்தாலும் தமிழ் இலக்கியத்தில் புகழ் பெற்ற காவியமான கம்பராமயணத்தில் ஒரு பெரிய அறிஞர் ஆவார். இக்காவியம் குறித்து பலகட்டுரைகளையும் நூல்களையும் எழுதியுள்ளார்.
# கே. பி. நாச்சிமுத்து கவுண்டர்

**கே. பி. நாச்சிமுத்து** (*K. P. Nachimuthu*) என்பவர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1977, 1980, 1984 ஆம் ஆண்டுகளில் நடைபெற்ற தேர்தல்களில் அனைத்திந்திய அண்ணா திராவிட முன்னேற்றக் கழகம் வேட்பாளராக மேட்டூர் தொகுதியிலிருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார்.
# பள்ளித் தொகுப்பு கருத்தாய்வு மையம்

**பள்ளித் தொகுப்பு கருத்தாய்வு மையம்** (*Cluster Resource Centre- CRC*) இந்தியாவிலுள்ள அனைத்து மாநிலங்களிலும் அரசுப்பள்ளிகளில் பணியாற்றும் ஆசியர்களுக்கு திறன் மேம்பாட்டுப் பயிற்சி அளிக்க அந்தந்த மாநில அரசுகளால் ஏற்படுத்தப்பட்ட மையங்கள் ஆகும். அனைவருக்கும் கல்வித் திட்டம் மூலம் ஏற்படுத்தப்பட்டுள்ள இமட்மையங்கள் ஒன்றிய அளவில் செயல்படும் வட்டார வள மையங்களின் கீழ் செயல்படுகிறது. ஆசிரியர்கள் தங்களது கற்பித்தல் அனுபவங்கள் மற்றும் கற்பித்தலில் புதுமைகளை பற்றி பகிர்ந்து கொள்ளவும் இம்மையம் உதவுகிறது. சராசரியாக 50 ஆசிரியர்களுக்கு ஒரு பள்ளித் தொகுப்பு கருத்தாய்வு மையம் என்ற ரீதியில் இம்மையம் அமைக்கப்பட்டுள்ளன. ஆசிரியர்களின் எண்ணிக்கைக்கேற்ப இம்மையங்களின் எண்ணிக்கை மாறுபடக்கூடும். வட்டார வள மையங்களில் பணிபுரியும் பட்டதாரி ஆசிரியர் பணிநிலையில் பணியாற்றும் ஆசிரியர் பயிற்றுநர்|ஆசிரியர் பயிற்றுநர்கள் இம்மையத்தின் ஒருங்கிணைப்பாளராக செயல்படுவார்கள்..தமிழ்நாட்டில் மொத்தம் 4088 பள்ளித் தொகுப்புக் கருத்தாய்வு மையங்கள் செயல்பட்டு வருகின்றன.
# பள்ளித் தொகுப்பு கருத்தாய்வு மையம்

## பணிகள்

பள்ளித் தொகுப்புக் கருத்தாய்வு மையங்கள் பின்வரும் பணிகளைச் செய்கின்றன.
- கருத்தாய்வு மையத்திற்கு உட்பட்ட ஆசிரியர்களுக்கு பணியிடைப் பயிற்சி அளித்தல்
- ஆசிரியர்களுக்கு செயலாராய்ச்சி செய்ய வழிகாட்டுதல். அதன் முடிவுகளை அதனை மற்ற ஆசிரியர்களிடம் பகிர்ந்து கொள்ளுதல்
- ஒவ்வொரு பள்ளியிலும் ஆசிரியர் மேற்கொள்ளும் புதிய உத்திகள் மற்றும் அணுகுமுறைகளை பிற ஆசிரியர்களிடம் பகிர்ந்து கொள்ள வாய்ப்பினை ஏற்படுத்துதல்
- பள்ளி வளர்ச்சிக்குத் தேவையான பயிற்சிகளைக் கண்டறிந்து திட்டமிட்டு பயிற்சியை வழங்குதல்.
# அ. பாஸ்கர்

**அ. பாஸ்கர்** (*A. Baskar*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தருமபுரி மாவட்டத்தினைச் சார்ந்தவர் ஆவார். இவர் 2011ஆம் ஆண்டு தமிழ்நாடு சட்டப் பேரவைத் தேர்தலில் தர்மபுரி மாவட்டம் தருமபுரி சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் தேசிய முற்போக்கு திராவிட கழகம் கட்சியின் சார்பில் போட்டியிட்டு வெற்றிபெற்றார்.
# ந. தீர்த்தகிரி

**ந. தீர்த்தகிரி** (*N. Theerthagiri*)(23 செப்டம்பர் 1923-2 சூலை 2004) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967ஆம் ஆண்டு நடந்த சட்டமன்றத் தேர்தலில், அரூர் தொகுதியில் இருந்து, இந்திய தேசிய காங்கிரஸ் வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# சாவித்திரி லெட்சுமணன்

**சாவித்திரி லட்சுமணன்**கேரளா மாநிலம், திருச்சூர் பகுதியைச் சேர்ந்த ஓர் இந்திய தேசிய காங்கிரஸ் கட்சியின்அரசியல்வாதி ஆவார். இவர் முகுந்தபுரம் தொகுதியிலிருந்துலோக் சபா உறுப்பினராக1989 மற்றும் 1991 ஆகிய ஆண்டுகளில் தேர்ந்தெடுக்கப்பட்டவர். அவர் 1996 ஆம் ஆண்டு கேரள சட்டமன்றத்திலும் உறுப்பினாக இருந்தார்.
# இரா. அன்பரசு

**இரா.அன்பரசு** (*Era. Anbarasu*, இறப்பு: 08 ஆகத்து, 2019) இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1989 மற்றும் 1991 ஆம் ஆண்டு நடைபெற்ற பொதுத்தேர்தல்களில் மத்திய சென்னை தொகுதியிலிருந்து இந்திய தேசிய காங்கிரஸ் வேட்பாளராக மக்களவைக்குத் தேர்ந்தெடுக்கப்பட்டார். 1980 ஆம் ஆண்டு பொதுத்தேர்தலில் செங்கல்பட்டு தொகுதியில் இருந்து இந்திய தேசிய காங்கிரசு(இந்திரா) வேட்பாளராக தேர்ந்தெடுக்கப்பட்டார்.  
அவரது மகன், டி. அருள் அன்பரசு, இந்திய தேசிய காங்கிரசின் (இந்திரா) உறுப்பினரானராவார். இவர் சோளிங்கர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மைக் சுமித்

**மைக் சிமித்** *(Mike Smith)* ஓர் அமெரிக்க கால்பந்தாட்ட முன்னாள் பயிற்சியாளர் ஆவார். இவர் 1959 ஆம் ஆண்டு சூன் மாதம் 13 ஆம் நாள் பிறந்தார். 2016 ஆம் ஆண்டு முதல் 2018 ஆம் ஆண்டு வரை இவர் தேசிய கால்பந்து கூட்டமைப்பின் டாம்பா வளைகுடா பக்கேனர்சு கால்பந்து அணியின் தற்காப்பு ஆட்ட ஒருங்கிணைப்பாளராகப் பணியாற்றினார். முன்னதாக சிமித் 2008 ஆம் ஆண்டு முதல் 2014 ஆம் ஆண்டு வரை தேசிய கால்பந்து கூட்டமைப்பின் அட்லாண்டா பால்கன்சு அணியின் தலைமைப் பயிற்சியாளராகவும், 2003 ஆம் ஆண்டு முதல் 2007 ஆம் ஆண்டு வரை யேக்சோவில்லே யாக்குவார்சு அணியினுடைய தற்காப்பு ஆட்ட ஒருங்கிணைப்பாளராகவும் இருந்துள்ளார். பால்கன்சு அணியின் பயிற்சியாளராக இருந்த காலத்தில் அதிக வெற்றிகளைப் பெற்றுக் கொடுத்த பயிற்சியாளர் என்ற சிறப்பைப் பெற்றார். மேலும், அமெரிக்க தேசிய கால்பந்து கூட்டமைப்பின் 2008, 2010, 2012 ஆம் ஆண்டுகளுக்கான சிறந்த கால்பந்து பயிற்சியாளர் என்ற விருதும் அமெரிக்க செய்தி நிறுவனத்தால் இவருக்கு அப்போது வழங்கப்பட்டது.
# மைக் சுமித்

## தொடக்கக் காலம்

அமெரிக்காவின் புளோரிடா மாநிலத்திலுள்ள தேட்டோனா பீச் நகரத்தில் பாதர் லோபெசு கத்தோலிக் உயர்நிலைப் பள்ளி கால்பந்து அணியில் தற்காப்பு அரண் வரிசையில் சிமித் கால்பந்து விளையாடி வளர்ந்தார். 1977 மற்றும் 1981 ஆம் ஆண்டுகளில் கிழக்கு டென்னெசி மாநில பல்கலைக்கழகத்திற்காக விளையாடி கல்லூரி காலத்தில் மேலும் நன்றாக பயிற்சி பெற்றார். விளையாட்டிலிருந்து ஓய்வை அறிவிப்பதற்கு முன்னர் 1982 ஆம் ஆண்டு கனடா கால்பந்து கூட்டமைப்பு நடத்திய கால்பந்து போட்டியில் வின்னிபெக் புளு பாம்பர்சு அணியில் தொழில்முறை கால்பந்து வீரராக சிமித் விளையாடினார்.
# மைக் சுமித்

## கால்பந்து பயிற்சியாளர்

### கல்லூரியில்

கல்லூரி மற்றும் பல்வேறு பிரிவுநிலைப் போட்டிகளில் கல்லூரியளவு, தொழில்முறை விளையாட்டு நாட்கள் முடிந்தபின், தேசிய கால்பந்து கூட்டமைப்புக்குச் செல்வதற்கு முன்பாக சிமித் ஒரு பயிற்சியாளராக பயிற்சியளிக்க முடிவு செய்தார். 1982–1985 இல் சான் டீகோ மாநில அணி, 1986 இல் மோர் எட் மாநில அணி 1987-1998 ஆண்டுகளில் டென்னெசி டெக் அணி போன்றவை இவர் பயிற்சியாளராகப் பணியாற்றிய சில அணிகளாகும்.
# மைக் சுமித்

## கால்பந்து பயிற்சியாளர்

### பால்டிமோர் ரேவன்சு அணியில்

தேசிய காற்பந்து கூட்டமைப்பில் சிமித் முதன்முதலாக 1999 ஆம் ஆண்டு பயிற்சியாளர் ரெக்சு ரியானின் கீழ் பால்டிமோர் ரேவன்சு அணியில் தற்காப்பு அரண் உதவியாளர்/தற்காப்பு எல்லைக்கோடுப் பயிற்சியாளராக மூன்று பருவங்களுக்கு பணியாற்றினார்.
பிரையன் பில்லிக் 2002 ஆம் ஆண்டு சிமித்தை தற்காப்பு அரண்நிலை தலைமைப் பயிற்சியாளராக முன்மொழிந்தார். ரே லூயிசு, பீட்டர் போல்வேர், யாமி சார்ப்பர் மற்றும் அதாலியசு தாமசு போன்ற தனிச்சிறப்பு வாய்ந்த தற்காப்பு அரண்நிலை விளையாட்டு வீரர்களை உருவாக்கியதால் ரேவன் அணி உயர்தரப் போட்டிகளில் வெற்றி வாகை சூடியது. 2003 சனவரி 21 இல் இவர் தற்காப்பு அரண் ஒருங்கிணைப்பளராக யாக்சன்வில்லே யாக்குவார்சு அணிக்காக பணியமர்த்தப்பட்டார்.
# நைலாண்டர் சோதனை

**நைலாண்டர் சோதனை** *(Nylander's test)* என்பது ஒரு கரைசலில் ஒடுக்கும் சர்க்கரை இருப்பதைக் கண்டறிய உதவும் ஒரு வேதியியல் சோதனையாகும். பிசுமத் ஆக்சிநைட்ரேட்டை காரச் சூழலில் குளுக்கோசு அல்லது பிரக்டோசு பிசுமத்தாக ஒடுக்குகிறது. பிசுமத் நைட்ரேட்டு, பொட்டாசியம் சோடியம் டாரட்ரேட்டு மற்றும் பொட்டாசியம் ஐதராக்சைடு ஆகியவற்றைக் கொண்டிருக்கும் நைலாண்டர் வினைப்பொருளை ஒடுக்கும் சர்க்கரைகள் கொண்ட ஒரு கரைசலுடன் சேர்க்கும் போது உலோக பிசுமத்தின் கருப்புநிற வீழ்படிவு உருவாகிறது .
# த. உதயசூரியன்

**த. உதயசூரியன்** (*T. Udhayasuriyan*) ஒரு இந்திய அரசியல்வாதியும், தமிழ்நாட்டின் தற்போதைய சட்டமன்ற உறுப்பினரும் ஆவார். இவர் திராவிட முன்னேற்றக் கழக வேட்பாளராக, 1989 மற்றும் 2006 தேர்தல்களில் சின்னசேலம் தொகுதியிலிருந்தும், 1996 மற்றும் 2016 தேர்தல்களில் சங்கராபுரம் தொகுதியில் இருந்தும்,தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் சங்கராபுரம் தொகுதியில் இருந்து திமுக சார்பில் சட்டமன்ற உறுப்பினரானார்.
# ஆர். மூக்கப்பன்

**இரா. மூக்கப்பன்** (*R. Mookappan*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், சின்னசேலம் சட்டமன்றத் தொகுதியிலிருந்து, திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. தேவராஜன்

**பி. தேவராஜன்** (*B. Devarajan*) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1977, 1980, 1984, 1989, 1991 ஆண்டுகளின் நடந்த நாடாளுமன்றப் பொதுத் தேர்தல்களில் இந்திய தேசிய காங்கிரசு வேட்பாளராக இராசிபுரம் மக்களவைத் தொகுதியில் இருந்து தேர்ந்தெடுக்கப்பட்டார்.</span>.
# சி. சந்திரசேகரன்

**சி. சந்திரசேகரன்** (*C. Chandrasekaran*) ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார்.  
சந்திரசேகரன் 1996 தேர்தலில் சேந்தமங்கலம் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக தமிழக சட்டமன்றத்திற்கு முதன்முறையாக தேர்ந்தெடுக்கப்பட்டார். இந்தத் தொகுதி பழங்குடியினர் வேட்பாளர்களுக்கு ஒதுக்கப்பட்ட தனித்தொகுதியாகும்.  
திமுக சார்பில் தேர்தலில் போட்டியிட அனுமதி மறுக்கப்பட்டதால், 2006 சட்டமன்றத் தேர்தலில் சுயேட்சை வேட்பாளராக போட்டியிட்டார். அதன் பிறகு 2007 ஆம் ஆண்டு அண்ணா திராவிட முன்னேற்றக் கழக கட்சியில் சேர்ந்தார், 2016 தேர்தலில் அவர் மீண்டும் அதிமுக வேட்பாளராக சேந்தமங்கலம் தொகுதியில் இருந்து தேர்ந்தெடுக்கப்பட்டார்.
# அந்தகக்கவி வீரராகவ முதலியார்

**அந்தகக்கவி வீரராகவர்** என்பவர் காஞ்சிபுரம் மாவட்டம் பூதூர் எனும் ஊரில் பிறந்தவர். பொன்விளைந்த களத்தூரில் வாழ்ந்தவர். இவர் இசையிலும் பயிற்சி உள்ளவர். கவிஞரும் ஆவார்.
# அந்தகக்கவி வீரராகவ முதலியார்

## இளமைப் பருவம்

இவர் தந்தையார் வடுகநாதர் என்பவர். வீரராகவர் பிறவியிலேயே கண்ணொளி இழந்தார். கேள்வியறிவின் வாயிலாகக் கல்வி கற்றார். இவர் இயற்றிய பாடல்கள் சொற்சுவையும் பொருள்நயமும் உடையவை. வள்ளல்கள் மீதும் சிற்றரசர்கள் மீதும் பல தனிப்பாடல்கள் பாடிப் பரிசுகள் பெற்றுள்ளார்.
# அந்தகக்கவி வீரராகவ முதலியார்

## பெற்ற பாராட்டுகள்

இவர் இலங்கை சென்று பரராசசேகர மன்னனைப் பாடி ஒரு யானை, பொற்பந்தம், ஓர் ஊர் ஆகியவற்றைப் பரிசிலாகப் பெற்று ஊர் திரும்பினார். இதனால் இவர் புகழ் கடல் கடந்தும் பரவியது.
# அந்தகக்கவி வீரராகவ முதலியார்

## படைப்புகள்

பிள்ளைத்தமிழ், கலம்பகம், கோவை, உலா ஆகியவை பாடியுள்ளார். இவர் பாடிய உலா நூல்கள் இரண்டு. ஒன்று ஓர் அரசனைப் பற்றியது. மற்றொன்று திருவாரூர்ச் சிவபெருமானைப் பற்றியது.
எழுதிய நூல்கள் :
- திருக்கழுக்குன்றப் புராணம்
- திருக்கழுக்குன்ற மாலை
- சேயூர் முருகன் பிள்ளைத்தமிழ்
- திருவாரூர் உலா
- சந்திரவாணன் கோவை
- கயத்தாற்றரசன் உலா
- கீழ்வேளூர் உலா
- திருவேங்கடக் கலம்பகம்
- திருக்கண்ணமங்கைமாலை
- திருவேங்கடமுடையான் பஞ்சரத்தினம்
- வரதராசர் பஞ்சரத்தினம்
- பெருந்தேவியார் பஞ்சரத்தினம் போன்ற பல
# அந்தகக்கவி வீரராகவ முதலியார்

## தனிப்பாடல்கள்

தமிழகத்தில் வாழ்ந்த பல புலவர்கள் பாடிய பாடல்களின் தொகுப்பு, தனிப்பாடல் திரட்டு என்பது. இதில் 110 புலவர்கள் பாடிய 1113 பாடல்கள் உள்ளன. இவற்றுள் வீரராகவர் இயற்றிய 39 பாடல்கள் தனிப்பாடல் திரட்டில் இடம் பெற்றுள்ளன.இவை தவிர, இவர் அவ்வப்போது கடிதங்கள்போல் பிறர்க்கு எழுதி அனுப்பிய கவிதைகள் பல உண்டு. அவை சீட்டுக்கவிகள் எனப்படும்.  
- தமிழ் ஒன்பதாம் வகுப்பு, பாடநூல்,- பக்கம் 83-84. தமிழ்நாட்டுப் பாடநூல் கழகம், சென்னை.
- மு.வரதராசன், தமிழ் இலக்கிய வரலாறு, சாகித்திய அகாதெமி வெளியீடு, பக்கம் 207-208.
- தமிழ்க் கலைக்களஞ்சியம் முதல் தொகுதி அந்தகக்கவி வீரராகவ முதலியார்
# புல்கி நதி

**புல்கி ஆறு** (*Fulki River*) என்னும் இந்தச் சிறிய ஆறு மேற்கு இந்தியாவில் குஜராத் மாநிலத்தின் கச்சு மாவட்டத்தில் உள்ள லில்பர் என்கின்ற சிற்றூரின் அருகே தோன்றுகிறது. 18 கிலோ மீட்டர் நீளம் கொண்ட இந்த ஆற்றின் வடிநிலத்தின் பரப்பளவு 120 சதுர கிலோமீட்டர். இறுதியில் இது அரேபியக் கடலில் கலக்கிறது. இந்த ஆற்றில் பாசனத்திற்காகப் பயன்படும் இரண்டு சிறிய அணைகள் உள்ளன.
# திருவரங்கம்

**திருவரங்கம்** என்னும் **ஸ்ரீரங்கம்** திருச்சிராப்பள்ளியில் ஒரு தீவுப் பகுதிபோல் அமைந்துள்ளது. இது திருச்சி மாநகராட்சியின் வடக்கு மண்டல தலைமையகமும் ஆகும். திருவரங்கம் சட்டமன்றத் தொகுதி திருச்சி மக்களவைத் தொகுதிக்கு உட்பட்டதாகும்.  
திருவரங்கத்தில் ஒரு புறம் காவிரி ஆறு மற்றும் காவிரியின் கிளையான ஆறான கொள்ளிடம் ஆகிய இரண்டு நீர் நிலைக்கு நடுவே திருவரங்கம் அமைந்துள்ளது. திருவரங்கம் வைணவர்களின் கணிசமான மக்கள்தொகையை பராமரிக்கிறது.
# திருவரங்கம்

## அரங்கநாதசுவாமி கோயில்

'' அரங்கநாதசுவாமி கோவில், திருவரங்கம்]]
'' திருவரங்கம் கோவில்]]  
திருவரங்கத்தில் அரங்கநாதசுவாமி கோவிலின் முக்கிய கோபுரம் திருவரங்கம் கோயிலின் வெள்ளை கோபுரம் ஆகும்.
அரங்கநாதசுவாமி கோவில், இந்துக்களின் முக்கியமான இடமாகவும் மற்றும் இந்தியாவின் மிகப்பெரிய கோவில் வளாகத்திற்காகவும் புகழ்பெற்றது.  
கோவில் வலைத்தளத்தின்படி திருவரங்கம், உலகின் மிகப்பெரிய இந்து ஆலயமாக கருதப்படுகிறது. இது சுமார் 6,31,000 சதுர மீட்டர் (6,790 சதுர அடி) பரப்பளவும் 4 கி.மீ. (10,710 அடி) சுற்றளவும் கொண்டது. அங்கோர் வாட் பெரியது எனினும் செயல்படாமல் உள்ளது.  
விஷ்ணுவின் ஒரு சில "சுய தோற்றமளிக்கும்" கோவில்களில் திருவரங்கம் கோயில் வளாகம் மிகப் பெரியது மற்றும் 156 ஏக்கர் பரப்பளவில் (0.63 கி.மீ. 2) பரவியுள்ளது. இது ஏழு பிரகாரங்களை அல்லது அடைக்கலங்களை கொண்டுள்ளது. இந்த வளாகங்கள், தெய்வீக மண்டபத்தை சுற்றியுள்ள தடிமனான பெரிய பெரிய சுவர்களில் உருவாகின்றன. அனைத்து பிரகாரங்களிலும் 21 அற்புதமான கோபுரங்கள் உள்ளன. கோவில் நகரம் இரட்டை ஆறுகள் காவேரி மற்றும் கொள்ளிடம் மூலம் உருவாக்கப்பட்ட ஒரு தீவு ஆகும்.  
திருவரங்கம் கோவில் வளாகத்தில் 7 திருச்சுற்று மற்றும் 21 கோபுரங்கள் கோபுரமும் அமைக்கப்பட்டிருக்கிறது. ராஜகோபுரம் என்று அழைக்கப்படும் கோபுரத்தின் தெற்கு கோபுரம், 236 அடி (73 மீட்டர்) உயரம் கொண்டதும் 2016-ஆம் ஆண்டளவில் ஆசியாவில் இரண்டாவது மிக உயரமானதுமாகும். இந்த ராஜகோபுரத்தின் கட்டுமானமானது விஜயநகர சாம்ராஜ்யத்தின் அச்சுவே தேவ ராயா ஆட்சியின் போது தொடங்கியது. இருப்பினும், அவரது மரணத்திற்குப் பின் கட்டுமான வேலை நிறுத்தப்பட்டது மற்றும் ராஜகோபுரத்தின் கட்டமைப்பு 400 ஆண்டுகளுக்கு முழுமையடையாததாக இருந்தது. இராஜகோபுரத்தை முடித்து வைக்கும் பணிக்கான பணி சிறீ அகோபில மடத்தின் 44-ஆவது ஜீயரான ஸ்ரீ வேதாந்த தேசிகா யதேந்திர மஹதீஸ்சனரால் வெற்றிகரமாக முடிக்கப்பட்டது. 8 வருட காலப்பகுதியில் கட்டுமானம் முடிந்தது. ராஜகோபுரம் 1987 மார்ச் 25-இல் பிரதிஷ்டை செய்யப்பட்டது.  
திருவரங்கம் கோவில் ஏழு பிரகாரங்களைக் கொண்டிருக்கிறது. கோபுரங்கள் அச்சுப் பாதையை வெளிப்படுத்துகின்றன. வெளிப்புற கோபுரங்கள் மிக உயர்ந்தவையாகவும் மற்றும் கருவறை கோபுரங்கள் உயரம் குறைந்தவையாகவும் உள்ளன. வரலாற்றுக் காலத்தில், இந்த கோயிலை கட்டிய பின்னரே, ஸ்ரீரங்கம் நகரம் இந்து சமுதாயத்தின் இலட்சிய கனவுகளை வெளிக்காட்டும் அளவிற்கு உயர்ந்தது.  
திருவரங்கம் கோயில் காவிரி ஆற்றில் உருவாக்கப்பட்ட இயற்கை தீவுகளில் அமைந்திருக்கும் தேவமாதாவின் மூன்று கோயில்களில் ஒன்றாகும். அவை:  
ஆதி ரங்கா: ஸ்ரீரங்கப்பட்டணத்தில் ரங்கநாதஸ்வாமி கோயில்  
மத்திய ரங்கா: சிவநாதபுரத்தில் ரங்கநாதஸ்வாமி கோவில்  
ஆந்திய ரங்கா: ஸ்ரீரங்கத்தில் ரங்கநாதஸ்வாமி கோயில்  
ஒரு கோபுரம் முழுமையாக தங்கத்தால் ஆனது, இது மின் வேலி மூலம் பாதுகாக்கப்படுகிறது.  
பட்டு புடவை, பட்டு வேட்டி, பட்டு துண்டுகள் போன்றவை சமய நோக்கங்களுக்காகப் பயன்படுத்தப்படுகின்றன.  
பல நூறு வருடங்களாக இந்த கோவிலில் ஸ்ரீ ராமானுஜரின் உடல் பதப்படுத்தி வைக்கப்பட்டுள்ளது.  
கோயில் வளாகத்திற்குள், ஆண்டாள் கடவுளுக்கு அர்ப்பணிக்கப்பட்ட ஒரு தனி கோயில் உள்ளது. கூடுதலாக, ஒரு அருங்காட்சியகம், ஒரு நூலகம் மற்றும் ஒரு புத்தகக் கடை உள்ளது.
# திருவரங்கம்

## வரலாறு

விஷ்ணுவின் விக்கிரகத்திற்கு பூஜை செய்தார் ராமர். அன்பின் அடையாளமாக அவர் விபீஷணனுக்கு (இந்து இதிகாச ராமாயணத்தின் ராவணனின் சகோதரன்) அவ்விக்கிரகத்தை பரிசாக வழங்க அதை அவர் இலங்கைக்கு கொண்டுச்சென்றார். பூமியில் விக்கிரகத்தை வைக்கக்கூடாது என்ற நிபந்தனையின் பேரில் அதை ராமர் வழங்கியிருந்ததை மறந்த விபீஷணன் அதை காவிரி ஆற்றங்கரையில் வைத்து விட்டு அங்கு நடந்த விழாவை கண்டுகளித்துக் கொண்டிருந்தார். உற்சவம் முடிந்த பின் அவ்விக்ரகத்தை அவர் எடுக்க முற்பட்டார். இறைவன் அந்த இடத்தை (திருவரங்கம்) நேசிப்பதைப் போல் அங்கிருந்து செல்ல மறுத்தார். விபிஷணன் அவரை அவருடன் வரும்படி கேட்டுக் கொண்டபின், விபிஷணன் எப்போதெல்லாம் விரும்புகிறாரோ அப்போதெல்லாம் சந்திப்பதாக வாக்குறுதியளித்தார். ஆனால் தெற்கே (இலங்கைக்கான திசையமைப்பு, விபிஷணனின் வீட்டின் வழியே) முகம் கொடுத்து அமர்ந்தார். சோழ மன்னர்களான தர்மாவர்க்கோலன் மற்றும் கிலிவாலவன் ஆகியோர் இப்போதுள்ள கோயிலுக்குள் பெரிய விக்ரகங்களை வடிவமைத்தனர்.விஜயநகர பேரரசின் நாயக்க மன்னர்கள் கோவிலின் பிரமாண்டமான மகா மண்டபம் அர்த்தமண்டபம் உட்பட ஒன்பது கலைநயம் மிக்க சிற்பங்கள் நிறைந்த மகா மண்டபங்கள் மற்றும் இராஜ கோபுரங்களை அமைத்தனர். பின்னர் கோவிலின் கிழக்கு புறம் கலைநயம் மிக்க சிற்பங்கள் நிறைந்த ஆயிரங்கால் மண்டபம் அதன் எதிரே சேஷராய மண்டபங்களை அமைத்தனர்.  
திருவரங்கம் வடக்கிலிருந்து படையெடுத்து வந்த முஸ்லீம் கொள்ளையர்களால் (பொ.ஊ. 1310-1311) கைப்பற்றப்பட்டு செல்வங்கள் சூறையாடப்பட்டன. இந்துமதத்தின் சடங்குகளை ஏற்றுக்கொள்ள படையெடுப்பாளர்கள் விரும்பவில்லை. அவர்கள் அழகியமணவாள பெருமாள் விக்ரகம் ஒளித்துவைத்து ஸ்ரீரங்கம் கோவிலுக்கு சொந்தமான பொக்கிஷங்கள், நகைகள் மற்றும் ஆபரணங்களை கொள்ளையிட்டார்கள். அழகியமணவாள பெருமாள் கோவில் விக்கிரகம் தில்லிக்கு அனுப்பப்பட்டது. தில்லியில் அழகியமணவாள பெருமாளின் சிலையை கண்ட சுல்தான் மகள் அதை நேசிக்கத் தொடங்கினார். அவர் தனது நேரத்தை சிலைக்கு செலவழித்தார். சுல்தான் அழகியமணவாள பெருமாள் சிலையை மீண்டும் ராமானுஜாச்சாரியாவிடம் ஒப்படைத்தார். சுல்தான் மகளால் இதை தாங்க முடியவில்லை. அவள் மர்மமாக மறைந்துவிட்டதாக கூறப்படுகிறது. அவருக்கு அரங்கநாத கோயிலுக்கு அருகே ஒரு தனி சன்னதி உள்ளது. அவர் "துளுக்க நாச்சியார்" என்று அழைக்கப்பட்டு மக்களால் வழிபடப்படுகிறார். இந்த சம்பவம் நடந்த பிறகும் கூட திருவரங்கத்தை அடிக்கடி பல முகலாய கொள்ளை கும்பலால் தாக்கி கொள்ளையடிக்கப்பட்டது. பின்னர் விஜயநகர பேரரசின் எழுச்சிக்குப் பிறகு முகலாய சுல்தான்களின் அட்டூழியங்கள் முடிவுக்கு வந்தன. விஜயநகர பேரரசின் மன்னர் கிருஷ்ணதேவராயர் இந்த புனித நகரத்தை பிரமாண்டமான கட்டிடங்கள் மண்டபங்கள் கட்டினார். மேலும் திருவரங்கம் கோவிலுக்கு பொக்கிஷங்கள், நகைகள் மற்றும் நிலங்களை நிறைய வழங்கப்பட்டது. அவரது காலத்தில் திருவரங்கம் கோவில் நன்கு மறுசீரமைக்கப்பட்டது. பல திட்டங்களை வளர்ச்சி மற்றும் மக்கள் நலனுக்காக செயல்படுத்தப்பட்டதால் திருவரங்கம் வேகமான வளர்ச்சியை அடைந்தது.
# திருவரங்கம்

## பொருளாதாரம்

புகழ்பெற்ற கோயிலின் காரணமாக திருவரங்கம் சுற்றுலாத்தளத்தை அடிப்படையாகக் கொண்ட ஒரு செழிப்பான பொருளாதாரத்தை கொண்டுள்ளது. இந்தியாவிலும் வெளிநாடுகளிலும் இருந்து பக்தர்கள் வருகிறார்கள். மார்கழி மாதத்தில் வரும் வைகுண்ட ஏகாதசி போன்ற பண்டிகைகளில் இங்கு பக்தர்களின் எண்ணிக்கை அதிகரிக்கிறது. பக்தர்கள் கூட்டம் நிறைந்த சில கோயில்களில் ஒன்றாகும் திருவரங்கம்.
திருவரங்கம் அருகே பல புகழ்பெற்ற கோயில்கள் உள்ளன. அவற்றில் மலைக்கோட்டை, சமயபுரம் மாரியம்மன் கோவில், திருவானைக்கோவில், வயலூர் முருகன் கோவில், உறையூர் வெக்காளி அம்மன் கோவில், காட்டழகிய சிங்கர் கோவில் ஆகியவை அடங்கும்.  
திருவரங்கம் மற்றும் திருச்சிராப்பள்ளி அருகே உள்ள பல பகுதிகளில் காவேரி ஆற்றின் கரைகளில் கூடுதலாக அங்கு, அவரை சயனித்து வழிபடுகின்றனர். அதாவது ஸ்ரீ வடிவழகியநம்பி பெருமாள் கோயில் (திரு அன்பில்) மற்றும் அப்பால ரங்கநாதர் கோவில் அல்லது கோவிலடி அப்பக்குடத்தான் கோவில் ஆகியவற்றில் பெரும்பாலானவை விஷ்ணுவின் பிற பிரபலமான கோயில்களாக உள்ளன.  
திருவரங்கத்தில் உள்ள அரங்கநாதசுவாமி கோயிலின் பகுதியாக உறையூரில் உள்ள அழகிய நம்பி கோயில் திருச்சிராப்பள்ளியில் அமைந்துள்ளது.  
திருச்சிராப்பள்ளியில் உள்ள அலுவலகங்கள் மற்றும் தொழிற்சாலைகளில் பணியாற்றும் பல நூறு பேருக்கு திருவரங்கம் நகரம் வசிப்பிடமாக உள்ளது. திருவரங்கம் நகரத்தை திருச்சிராப்பள்ளியுடன் இணைக்க பொது போக்குவரத்து பயன்படுகின்றது.
# திருவரங்கம்

## பள்ளிகள்

நகரத்தில் பல அரசு மற்றும் தனியார் பள்ளிகள் உள்ளன. 1896-ஆம் ஆண்டில் நிறுவப்பட்ட அரசு ஆண்கள் உயர்நிலைப்பள்ளி மிகவும் பழமையான ஒன்றாகும். மிகப் பழமையான பெண்கள் உயர்நிலைப்பள்ளியும் இங்கு உள்ளது. ஸ்ரீமத் ஆண்டவன் கல்லூரி, சின்மயா வித்யாலயா மெட்ரிக். பள்ளி, ஸ்ரீ அகிலாண்டேஸ்வரி வித்யாலயா, ஸ்ரீ ரங்கா மெட்ரிகுலேஷன் பள்ளி, ஸ்ரீ வைஜயந்தி வித்யாலயா, ஸ்ரீவாகிசா வித்யாஸ்ரம் போன்றவை ஸ்ரீரங்கத்தில் உள்ள தனியார் கல்வி நிறுவனங்களாகும். இப்பாடசாலைகளில் பெரும்பாலும் ஆங்கில வழிக்கல்விமுறை பின்பற்றப்படுகின்றது. சில நிறுவனங்கள் தமிழ் வழிக்கல்வி போதிப்பதாகவும் மேலும் சில தமிழ் மற்றும் ஆங்கில வழி போதனை கொண்ட பள்ளிகளாகவும் உள்ளன.
# திருவரங்கம்

## போக்குவரத்து

### விமான போக்குவரத்து

ஸ்ரீரங்கத்திற்கு அருகிலுள்ள விமான நிலையம் திருச்சிராப்பள்ளி சர்வதேச விமான நிலையம் ஆகும்.
திருச்சி விமானநிலையம் சென்னை, சிங்கப்பூர், துபாய், ஷார்ஜா, கொழும்பு, கோலாலம்பூருக்கு விமான சேவைகளைக் கொண்டுள்ளது.
# திருவரங்கம்

## போக்குவரத்து

### ரயில்

சென்னை-கன்னியாகுமரி மார்கத்தில் பயணிக்க கூடிய அனைத்து ரயில்களும் ஸ்ரீரங்கம் ரயில் நிலைய பாதையில் பயணம் செய்யும். சென்னைக்கு சுமார் 5 மணி நேரம் 10 நிமிடங்களில் (320 கி.மீ) ஸ்ரீரங்கத்திலிருந்து செல்ல முடியும்.
தஞ்சாவூர், திருவனந்தபுரம், சிதம்பரம், மதுரை, திருப்பதி, தூத்துக்குடி, தென்காசி, கோவில், ராமேஸ்வரம், பெங்களூர், கோயம்புத்தூர் போன்ற தென்னிந்தியாவின் பல இடங்களுக்கு, திருச்சிராப்பள்ளி கோட்டை நிலையம் (ஸ்ரீரங்கத்திலிருந்து 2 கி.மீ.) மற்றும் திருச்சி சந்திப்பிலிருந்து (ஸ்ரீரங்கத்திலிருந்து 8 கி.மீ.) பயணிக்கலாம்.மேலும் மைசூர், கொச்சி, கன்னியாகுமரி மங்களூர். புனே, சூரத், அஹமதாபாத், ஜோத்பூர், பிகானர், புது தில்லி, ஜம்மு போன்ற நகரங்களுக்கும் இது இணைக்கப்பட்டுள்ளது.
# திருவரங்கம்

## பேருந்து

ப் பாலம்]]  
காவிரி ஆற்றின் குறுக்கே திருச்சி மற்றும் ஸ்ரீரங்கம் இணைக்கும் பாலம் போக்குவரத்திற்கு பயன்படுத்தப்படுகிறது.  
திருச்சி மத்திய பேருந்து நிலையத்திலிருந்து தமிழ்நாட்டின் பெரும்பகுதிகளுக்கு நேரடி சேவைகள் உள்ளன. மத்திய பேருந்து நிலையத்திலிருந்து, உள்ளூர் பேருந்துகள், மகிழ்வுந்துகள், ஆட்டோ ரிக்சா ஆகியவை ஸ்ரீரங்கம் வரையும் செல்லும்.  
மத்திய பேருந்து நிலையம் மற்றும் சிந்தாமணி - சத்திரம் பேருந்து நிலையத்திலிருந்து பேருந்துகள் மற்றும் திருச்சியில் சுற்றுலா பயணிகள் அனைத்து இடங்களுக்கும் செல்ல சிட்டி பஸ் சேவை, சுற்றுலா டாக்சிகள் மற்றும் ஆட்டோ ரிக்சாக்கள் கிடைக்கின்றன.  
ஸ்ரீரங்கம் மற்றும் மத்திய பேருந்து நிலையம் இடையே உள்ளூர் பேருந்து சேவை ( எண் 1,1A -1W , 120A-120M), திருச்சி சந்திப்பு ரயில் நிலையம், பாலக்கரை இரட்டை பிள்ளையார் கோவில் தெரு, சத்திரம் பேருந்து நிலையம், காவேரி நதி பாலம், மாம்பழச் சாலை, திருவானைக்காவல் மற்றும் ஸ்ரீரங்கம் அருகே ஸ்ரீரங்கம் பேருந்து நிலையம் முடிவடைகிறது. தெற்கு வாசல் வழியே (கோவிலுக்கு தெற்கே நுழைதல்) ஒவ்வொரு 2 நிமிடத்திற்கும் ஒரு பேருந்து உள்ளது. 24 மணி நேரமும் பேருந்து சேவை உள்ளது.  
திருநெல்வேலி, சென்னை, மதுரை, கொடைக்கானல் போன்ற பல இடங்களுக்கு ஸ்ரீரங்கத்தில் இருந்து தமிழ்நாடு அரசு போக்குவரத்து கழக பேருந்து சேவை உள்ளது.
# திருவரங்கம்

## காலநிலை

திருச்சி திருவரங்கம் வெப்பநிலை வெப்பமண்டலமாகும். சராசரி வெப்பநிலை வரம்பு (°C): கோடைகாலத்தில் - அதிகளவு 37.1&nbsp;°C (98.8&nbsp;°F) குறைந்தது 26.4&nbsp;°C (79.5&nbsp;°F); குளிர்காலத்தில் - அதிகளவு 31.3&nbsp;°C (88.3&nbsp;°F) குறைந்தபட்சம். 20.6&nbsp;°C (69.1&nbsp;°F);
- மழை: 935 மி.மீ. (32.9 அங்குலம்)
# திருவரங்கம்

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், திருவரங்கம் அம்மா மண்டபம் படித்துறை அருகில், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம்.
# திருவரங்கம்

## அரசியல்

ஸ்ரீரங்கம் சட்டமன்ற தொகுதியானது திருச்சிராப்பள்ளியில் (லோக் சபா சட்டமன்றம்) ஒரு பகுதியாக உள்ளது. இந்த மாநிலத்தின் முன்னாள் முதல்வர் ஜெயலலிதா இந்த தொகுதியை பிரதிநிதித்துவப்படுத்தினார்.
# ராஜு முருகன்

**ராஜு முருகன்** (*Raju Murugan*) ஒரு எழுத்தாளர், இதழியலாளர் மற்றும் திரை இயக்குநர் ஆவார். இவருடைய படைப்புகளான வட்டியும், முதலும், ஒன்று, ஜிப்ஸி போன்றவை *ஆனந்த விகடன்*. இதழில் வெளியிடப்பட்டவையாகும். இவர் 2014 ஆம் ஆண்டில் *குக்கூ (திரைப்படம்)* மூலம் திரையுலகில் இயக்குநராக அறிமுகமானார். இவரது இரண்டாவது திரைப்படம்,*ஜோக்கர்*, சிறந்த தமிழ்த் திரைப்படத்துக்கான விருதினை 64வது தேசிய திரைப்பட விருதுகள் அறிவிப்பின் போது பெற்றது.
# ராஜு முருகன்

## திரைப்படத்துறை

| 2014 | *குக்கூ (2014 திரைப்படம்)* | இயக்குநர் மற்றும் எழுத்தர் |  |
| --- | --- | --- | --- |
| 2016 | *தோழா* | வசனகர்த்தா |  |
| 2016 | *ஜோக்கர்* | இயக்குநர் மற்றும் எழுத்தர்  
சிறந்த படத்திற்கான பிலிம்பேர் விருது சிறந்த தமிழ்த் திரைப்படத்துக்கான விருதினை 64 ஆவது தேசிய திரைப்பட விருதுகளின் போது பெற்றது |  |
| 2017 | *மாரியப்பன்* | வசனம்  
முன் தயாரிப்புப் பணி | } |
# ராஜு முருகன்

## நுால்கள்

| *வட்டியும் முதலும்* | தமிழ் | ஆனந்த விகடன் | - |
| --- | --- | --- | --- |
| *ஒன்று* | தமிழ் | ஆனந்த விகடன் | இணை - ஆசிரியர் |
| *ஜிப்சி* | தமிழ் | ஆனந்த விகடன் | } |
# கோரி கங்கா ஆறு

**கோரி கங்கா* அல்லது *கோரி காட்** (*Gori Ganga also Gori Gad*) என அழைக்கப்படும் இந்த ஆறு உத்தராகண்டம் மாநிலத்தில் உள்ள
பிதொரோகர் என்னும் மாவட்டத்தில் உள்ள முன்சியரி வட்டத்தில் பாய்கிறது. இது ஐந்து கொடுமுடிகள் கொண்ட பஞ்சசூலி எனும் பனிமலையில் இருந்து உற்பத்தியாகிறது. மிலாம் பனிப்பாறை, நந்தா தேவியின் வடகிழக்கில் உள்ள ரலாம் நதியின் பனிப்பாறைகள் மற்றும் பஞ்சசூலி சிகரங்களின் மேற்கு முகத்தில் அமைந்துள்ள பியூன்ஷானி மற்றும் உத்தரி & தக்ஷினி பலாட்டி பனிப்பாறைகள் இதன் முக்கிய ஆதாரங்களாகும்.
# கோரி கங்கா ஆறு

## பெயர் காரணம்

உள்ளூர் மொழியில் "கோரி" என்றால் வெள்ளை அல்லது சிகப்பு. "காட்" மற்றும் "கங்கை" இரண்டும் ஆற்றைக் குறிக்கும். இந்த ஆற்றின் நீர் நுரைத்து, வெள்ளை களிமண்/மணலைக் கொண்டிருப்பதால், அது பெரும்பாலும் வெண்மையாகவே காட்சியளிக்கிறது.
# தியத்தீராவின் லீதியா

**தியத்தீராவின் லீதியாள்** (*Lydia of Thyatira*, ) என்பவர் விவிலியத்தின் புதிய ஏற்பாட்டில் குறிப்பிடப்பட்டுள்ள ஒரு பெண். ஐரோப்பாவில் கிறித்தவத்திற்கு மாற்றப்பட்ட முதல் பெண் என்று ஆவணப்படுத்தப்பட்டவர். பல கிறித்தவப் பிரிவுகள் இவருக்கு புனிதர் பட்டம் கொடுத்துள்ளன.
# தியத்தீராவின் லீதியா

## புதிய ஏற்பாட்டின் கூறுரை

வெய்ன் க்ரூடம், லீதியாவின் கதையை ஒரு பயனுள்ள அழைப்பிற்கு உதாரணமாக காண்கிறார்.
# இந்திராவதி அணை

**இந்திராவதி அணை** இந்திராவதி ஆறு மீது கட்டப்பட்டுள்ளஈர்ப்பு அணை ஆகும்.
இதுஇந்தியாவின்ஒடிசாமாநிலத்திலுள்ள பவானிபட்னாவிலிருந்துசுமார் 90 கி. மீ தொலைவில் உள்ளது. இது முதன்மை இந்திராவதி நீர்த்தேக்கத்துடன் 4.32 கி. மீ., நீண்ட மற்றும் 7 மீட்டர் குறுக்களவு கொண்ட சுரங்கப்பாதை வழியாக இணைக்கப்பட்டுள்ளது. இதன்வெளியேற்றத் திறன் 210 கனமீட்டர்/விநாடி ஆகும். மேலும் இது ஒரு எழுச்சி தண்டை சுழற்றி செல்லும் வகையில் வடிவமைக்கப்பட்டுள்ளது. இது 600மெகாவாட்மின் உற்பத்தி செய்யும் திறன் கொண்ட அணைஆகும்.  
மேல் இந்திராவதி திட்டமானது,இந்திராவதி நதியின்நீர்மகாநதிபடுகையில் பாயுமாறு வகுக்கப்பட்டிருக்கிறது. இது மின் உற்பத்தி மற்றும் நீர்ப்பாசன வசதிக்காக பயன்படுத்தப்படுகிறது. கூடுதலாக, இந்திராவதி மற்றும் அதன்கிளை நதிகளில் 4 அணைகள் கட்டுதல், 8கரைகளுடன் கூடியஇணைப்புக் கால்வாய்கள் அமைத்து 1,435.5 மில்லியன் கனமீட்டர் நேரடி திறன்கொண்டஒரேநீர் தேக்கத்தைஉருவாக்குதல், ஹதிமற்றும் மஹாநதிஆற்றுப் படுகைகளுக்கு இடையே ஒரு தடுப்பைஉருவாக்குதல்ஆகியவை இந்த திட்டத்தின் முக்கிய குறிக்கோள்கள் ஆகும்.
# ரெசவனழித்தான்குளம்

**ரெசவனழித்தான் குளம்** திருநெல்வேலி மாவட்டம், திருவேங்கடம் வட்டம், சாயமலை ஊராட்சி, மேலசிவகாமியாபுரம் கிராமத்தில் அமைந்துள்ள ஒரு குளம் ஆகும். ரெசவனழித்தான்குளம் 42 ஏக்கர் பரப்பளவில் அமைந்துள்ளது.